**Kate Elizabeth Winslet** (s. 5. lokakuuta 1975 Reading, Berkshire) on englantilainen näyttelijä. Winslet on ansainnut useita palkintoja ja ehdokkuuksia. Hän on historian nuorin henkilö, joka on ansainnut seitsemän Oscar-ehdokkuutta. Vuonna 2009 hänet palkittiin parhaan naispääosan Oscarilla elokuvasta *The Reader – Lukija*. Winslet on palkittu myös kolmella Bafta-palkinnolla ja neljällä Golden Globella. Hänet palkittiin myös Emmy-palkinnolla roolistaan minisarjassa *Mildred Pierce* (2011).

Elämä ja ura
------------

Winslet kasvoi Berkshiressä ja opiskeli näyttämötaiteeseen painottuneessa koulussa. Winslet aloitti uransa brittitelevisiossa vuonna 1991. Hänen läpimurtoelokuvanaan pidetään ohjaaja Peter Jacksonin vuoden 1994 elokuvaa *Taivaalliset olennot*. Hän sai tunnustusta myös esiintyessään sivuosassa elokuvassa *Järki ja tunteet* (1995) ja pääosassa elokuvassa *Titanic*, joka oli tuolloin maailman menestynein elokuva ja on yhä Winsletin uran eniten tuottanut elokuva.

Vuodesta 2000 lähtien Winslet on jatkanut esiintymistään elokuvissa, jotka ovat saaneet myönteisiä arvioita elokuvakriitikoilta. Hän on ollut ehdolla useisiin palkintoihin esimerkiksi elokuvista *Quills – syntiset säkeet* (2000), *Iris* (2001), *Tahraton mieli* (2004), *Finding Neverland – tarinan lähteillä* (2004), *Little Children* (2006), *The Reader – Lukija* (2008) ja *Revolutionary Road* (2008). Winsletin esiintyminen viimeiseksi mainitussa innoitti *New York* -lehden kriitikon David Edelsteinin kuvailemaan häntä "sukupolvensa parhaaksi englanninkieliseksi näyttelijättäreksi". Romanttinen komedia *Holiday* ja animaatioelokuva *Virran viemää* (molemmat vuodelta 2006) kuuluvat hänen uransa suurimpiin kaupallisiin menestyksiin.

Winslet on laulanut singlellä *What If?* elokuvasta *Christmas Carol* sekä tehnyt dueton "Weird Al" Yankovicin kanssa Sarah Boyntonin albumilla *Dog Train*. Hän on myös laulanut elokuvissa *Taivaalliset olennot* sekä *Romance & Cigarettes*.

Winslet on englanninkielisessä vuonna 2019 ilmestyneessä *Muumilaakso*-sarjassa Vilijonkan ääninäyttelijä.

Palkinnot ja ehdokkuudet
------------------------

*Pääartikkeli: Luettelo Kate Winsletin saamista palkinnoista ja ehdokkuuksista*
Kate Winslet Toronton elokuva­juhlilla vuonna 2015.
Winslet sai Brittiläisen imperiumin komentajan arvon.

Winslet voitti parhaan naispääosan Oscar-palkinnon esiintymisestään elokuvassa *The Reader – Lukija* (2008). Samana vuonna hänet palkittiin kahdella Golden Globe -palkinnolla: parhaasta naispääosasta draamaelokuvasta *Revolutionary Road* ja parhaasta naissivuosasta elokuvasta *The Reader – Lukija*. Winslet on voittanut myös kaksi Baftaa: parhaasta naispääosasta elokuvassa *The Reader – Lukija* ja parhaasta naissivuosasta elokuvassa *Järki ja tunteet* (1995). Kaiken kaikkiaan Winslet on ansainnut yhteensä kuusi Oscar-ehdokkuutta, yhdeksän Golden Globe -ehdokkuutta ja seitsemän Bafta-ehdokkuutta.

Winslet on ansainnut lukuisia palkintoja myös muilta järjestöiltä. Esimerkiksi yhdysvaltalainen elokuvakriitikkojen yhdistys Los Angeles Film Critics Association antoi hänelle parhaan naissivuosan palkinnon elokuvasta *Iris*, ja näyttelijöitä edustava ammattiliitto Screen Actors Guild palkitsi hänet parhaasta naissivuosasta elokuvista *Järki ja tunteet* ja *The Reader – Lukija*.

Winslet sai tähden Hollywood Walk of Famelle vuonna 2012. Winsletin kotikylässä Readingissa on hänen mukaansa nimetty aukio, *Winslet Square*.

Yksityiselämä
-------------

Vuonna 2010 Winslet perusti Golden Hat Foundationin, jonka tarkoituksena on lisätä yleisön ymmärrystä autismia kohtaan. 

Winslet on ollut kolme kertaa naimisissa, vuosina 1998–2001 ohjaaja Jim Threapletonin kanssa ja vuosina 2003–2010 ohjaaja Sam Mendesin kanssa ja vuodesta 2012 Edward Abel Smithin kanssa.

Winsletillä on ensimmäisestä avioliitostaan vuonna 2000 syntynyt tytär ja toisesta avioliitosta vuonna 2003 syntynyt poika. Winsletin kolmas lapsi syntyi joulukuussa 2013.

Valikoitu filmografia
---------------------

*Pääartikkeli: Kate Winsletin filmografia*

* *Järki ja tunteet* (1995)
* *Titanic* (1997)
* *Quills – syntiset säkeet* (2000)
* *Iris* (2001)
* *Tahraton mieli* (2004)
* *Finding Neverland – tarinan lähteillä* (2004)
* *Little Children* (2006)
* *Holiday* (2006)
* *Virran viemää* (2006)
* *Lukija* (2008)
* *Revolutionary Road* (2008)
* *Mildred Pierce* (2011)
* *Steve Jobs* (2015)
* *Ammonite* (2020)

Lähteet
-------

1. ↑  Kate Winslet – Biography *TalkTalk*. Viitattu 15.4.2012. (englanniksi)
2. ↑  Kate Winslet *Box Office Mojo*.  Arkistoitu 13.1.2012. Viitattu 15.4.2012. (englanniksi)
3. ↑  Edelstein, David: ’Tis the Season… *New York*.  12.12.2008. New York:  Vox Media. Viitattu 15.4.2012. (englanniksi)
4. ↑  New Cast Members of the Upcoming Animated Series Moominvalley *Moomin*.  13.3.2018. Viitattu 3.3.2019.
5. ↑  Kate Winslet and Gary Barlow Receive Royal Honours *BBC News*.  21.11.2012. Viitattu 18.4.2020. (englanniksi)
6. ↑  Kate Winslet *Golden Globes*. Viitattu 17.4.2012. (englanniksi)
7. ↑  Kate Winslet British Academy of Film and Television Arts (Bafta). Viitattu 17.4.2012. (englanniksi)
8. ↑  Advanced Search *SAG Awards*. Viitattu 17.4.2012. (englanniksi)
9. ↑  2012 Hollywood Walk of Fame Honorees Announced *ABC News Radio*.  22.6.2011.  Arkistoitu 29.4.2021. Viitattu 29.4.2021. (englanniksi)
10. ↑  Kate Winslet *Hollywood Walk of Fame*. Viitattu 29.4.2021. (englanniksi)
11. ↑  Vuorensola, Annika: Upea Kate Winslet täyttää tänään 40 vuotta *Iltalehti*.  5.10.2015. Viitattu 29.4.2021.
12. ↑  Golden Hat Foundation.  *Wikipedia*, 17.3.2022. Artikkelin verkkoversio.  en
13. ↑  Kate Winslet sai pojan *Iltalehti*.  11.12.2013. Helsinki:  Alma Media Suomi Oy. Viitattu 11.12.2013.

Aiheesta muualla
----------------

* Kuvia tai muita tiedostoja aiheesta **Kate Winslet** Wikimedia Commonsissa

* Oliver Gettell: Kate Winslet *Los Angeles Times*.  17.3.2014. Viitattu 29.4.2021. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Tšekki
* Australia
* Korea
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Emmy Awards
* Grammy Awards
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* IdRef

 |

 |